ક્રાઇમ બ્રાન્ચના સૂત્રોનું કહેવું છે કે, નહેરુનગર નજીક માર્ચ મહિનામાં પીડિતાનું અપહરણ કરીને ગેંગરેપ કરવાની ઘટનાના સીસીટીવી ફુટેજ હવે મળવા શક્ય નથી. મેડિકલ રિપોર્ટમાં પણ આક્ષેપોને સમર્થન મળે તેવી શક્યતા ઓછી છે કારણ કે સમય વધારે વિતી ગયો છે. કાંકરિયા જીરાફ સર્કલ નજીક બે બાઈક પર બે યુવક અને યુવતીઓએ તેને પર્સ અને મોબાઈલ પરત આપી ઈન્જેક્શન માર્યાની ઘટનામાં 4.52 વાગ્યાનો સમય કહેવાયો છે. તો, કોન્ફી હોટલ નજીક તેનું ફરીવાર કારમાં અપહરણની ઘટના પણ સાંજે બન્યાનું કથન છે. આ બન્ને સ્થળના ઓછામાં ઓછા ૨૦૦ સીસીટીવીના ફુટેજ મેળવીને તપાસ કરાઈ છે. અત્યાર સુધી જે જે ફુટેજની તપાસ થઈ છે તે બન્નેમાં ક્યાંય યુવતી દેખાતી નથી કે પછી તેણે વર્ણવી હોય તેવી ઘટના સામે આવી નથી. જો કે, હજુ પણ સંખ્યાબંધ સીસીટીવીના ફુટેજ તપાસવાનું બાકી છે.